b'\n_START_ARTICLE_\nPaulio draudimo principas\n_START_PARAGRAPH_\nPaulio draudimo principas yra kvantin\xc4\x97s mechanikos principas, kur\xc4\xaf suformulavo Volfgangas Paulis 1925 metais. \xc5\xa0is principas i\xc5\xa1 esm\xc4\x97s paai\xc5\xa1kina, kod\xc4\x97l vienas med\xc5\xbeiaginis k\xc5\xabnas neleid\xc5\xbeia kitam med\xc5\xbeiaginiam k\xc5\xabnui pereiti kiaurai vienas per kit\xc4\x85 (kiaurai pereiti gali tik \xc5\xa1viesa). Paulio draudimo principas teigia, kad du identi\xc5\xa1ki fermionai negali b\xc5\xabti vienoje b\xc5\xabsenoje vienu ir tuo pa\xc4\x8diu laiko momentu. Matematin\xc4\x97 \xc5\xa1io principo formuluot\xc4\x97 teigia, kad dviej\xc5\xb3 identi\xc5\xa1k\xc5\xb3 fermion\xc5\xb3 sumin\xc4\x97 bangin\xc4\x97 funkcija yra antisimetrin\xc4\x97. Fermionai tai yra dalel\xc4\x97s su sukiniu, kartotiniu 1/2._NEWLINE_Tuo tarpu bozon\xc5\xb3 \xe2\x80\x93 daleli\xc5\xb3 su sukiniu, kartotiniu sveikam skai\xc4\x8diui (pvz., fotonai su 1 sukiniu) \xe2\x80\x93 vienoje kvantin\xc4\x97je b\xc5\xabsenoje gali b\xc5\xabti daug._NEWLINE_Tai yra svarbiausias fizikos principas, kadangi visos elementariosios dalel\xc4\x97s, kurios sudaro med\xc5\xbeiag\xc4\x85 \xe2\x80\x93 elektronai, protonai ir neutronai yra fermionai. Paulio draudimo principas taip pat s\xc4\x85lygoja periodin\xc4\x97s element\xc5\xb3 lentel\xc4\x97s egzistavim\xc4\x85._NEWLINE_Pagal Paulio draudimo princip\xc4\x85 bet kurioje kvantin\xc4\x97je sistemoje (atome, molekul\xc4\x97je, kristale ir t. t.) kiekviename energiniame lygyje (orbitoje) gali b\xc5\xabti ne daugiau nei du elektronai, taigi j\xc5\xb3 sukiniai turi prie\xc5\xa1ingas kryptis. Tod\xc4\x97l \xc5\xbeemiausiame atomo lygyje (orbitoje) gali b\xc5\xabti tiktai du elektronai, likusieji poromis u\xc5\xbepildo auk\xc5\xa1tesnius lygius (orbitas).'